Оранжево морето

Космическо шоу за деца
2018-10-13 12:00 - 2018-10-14 17:00 (Europe/Sofia) | Военен клуб, бул. Владислав Варненчик 2, Varna, 9000, Bulgaria
На 13.10 и 14.10 от 12 ч., 14 ч. и 16 ч. в гр. Варна, Военен клуб, бул. „Владислав Варненчик“ 2- Един Нов Фестивал на науката за деца!!!
Записването става предварително на телефон: 0885869029
Поради огромния интерес отново организираме научно мероприятие за деца. В рамките на тези 60 минути, в които децата ще ни посетят ще преживеят нещо ново и вълнуващо!
Щура лаборатория и Мобилен Планетариум Астронет ще зарадват всички любознателни дечица!👦👧
Всички участници ще имат възможността да наблюдават Научно шоу с течен азот, ще хапнат вкусна изненада и ще се потопят във вълшебния свят на планетите и звездите.
Мобилната конструкция на Планетариума може да побере до 25 участника едновременно. А филмите, които децата ще наблюдават се прожектират на 360 градуса и създават усещане за пълно присъствие. Прожекциите са на тема Космос и природа и със сигурност ще впечатлят малките любопитковци. 🐍🌈💡🎉 Всяко дете ще получи НАУЧЕН ПОДАРЪК, който може да си вземе вкъщи.
На нашите забавни занятия ще докажем, че науката е нещо мноооого интересно!!!
Записвайте се на телефони: 0885869029.
За въпроси извън записване: 0889946111
Адрес: гр. Варна, Военен клуб, бул. „Владислав Варненчик“ 2
Таксата за участие е 15 лв
След нашия уникален урок можете да закупите научни епруветки за домашни експерименти на цена 12 лв.

Красотворилница с Бойка Родопска на Фермерски Пазар Варна
2018-10-13 12:00 - 16:00 (Europe/Sofia) | Мол Варна ЕАД, Бул. Владислав Варненчик 186, Варна, 9009
Както в една песен се казваше: ,,Отиде си лятото идва есента…“. Дойде време да се прибере реколтата и Фермерите от Фермерски Пазар Варна в Мол Варна ЕАД, донесоха своя оружай, а ние в Красотворилница ще си изработим такъв. 🙂 Настана тиквено време… какво по подходящо от царица Тиква за средата на октомври. Ще си направим есенна украса или за любителите на Хелоуин тиквен фенер. Техниката е иглонабиване, материала пухкава цветна вълна.
Да запретнем ръкави и да сътворим Вълшебства.Вход: 7лв (за материали)

Сън
2018-10-13 11:00 - 12:15 (Europe/Sofia) | сцена Филиал
Семеен театър „СЪН“ на Стоян Радев Ге.К., предстои на 3-ти ноември от 11:00 ч. на Сцената на Драматичен театър „Стоян Бъчваров“ – Варна. (Семейна сцена „Филиал“, зад Козирката).
Обявено за „деца от 7 до 107, задължително за възрастни, както и за възрастни от 7 до 107, препоръчително за деца!“.
Спектакълът в перфектни дози съчетава смисления и значим текст на Магда Борисова, прекрасните приказни костюми и грим на Даниела Николчова, различни театрални средства, силен и ярък актьорски състав и съвършения усет на режисьора да обедини всичко това по вдъхновяващ и вълнуващ начин. СЪН-ят те потапя в своя илюзорен свят и те води в срещите с чудати същества. Говори за добродетели и ценности с усмивка и без капчица досада. А когато Доктор Сън започва да хвърля въображаеми неща към публиката и децата протягат ръце, за да ги хванат, някак тайно ти се приисква да се върнеш пак в детството и да си уловиш каквото можеш.

Цена: 5 лв.

Направи своята първа композиция икебана
2018-10-13 11:00 - 12:00 (Europe/Sofia) | Фестивален и Конгресен Център, бул. Сливница № 2, Варна, 9000, Bulgaria
Презентация, демонстрация и уъркшоп „Направи своята първа композиция икебана”
Варна – 13.10.2018 г., 11.00 ч.
Такса за участие – 5 лв. (заплаща се на входа)

Съпътстващо събитие към Изложба на Икебана.

Детски театър за Космоса
2018-10-13 11:00 - 11:45 (Europe/Sofia) | Театър Наш Свят, ул. Преспа 1, Варна, Bulgaria
Образователен театър с кукли и 3D анимационни герои!
Час: 11:00ч. / Продължителност: 40 мин.
ЗАЛА: Театър „Наш Свят“ – гр. Варна. ул. „Преспа“ N 1 ет. 4 ( на Шишковата градинка)
Цена: 4лв./ПРОМОЦИЯ: 1 дете + 1 възрастен: 7лв./2 деца + 1 възрастен:10лв.
…
Авторскoто представление на Ива Панева “Космическа приказка” поднася образователно-възпитателни елементи по един забавен начин. Децата се запознават с Джуджи, приказен герой от облаците, който им разказва за далечни галактики, непознати светове, както и за планетите от Слънчевата система. НОВОТО: представление е нов сценичен вариант на „Джуджи в Космоса“ и е подходящо за по-малки зрители.
Спектакълът използва кукловодство, дигитална прожекция и анимация като изразни средства и децата учат забавлявайки се. Комбинирането на реален с виртуален декор, живи актьори с анимационни, оригинални кукли движещи се в ‘магическо колело’ са само част от съвременните комуникативни средства, които са използвани в представлението.
За резервации:
Сдружение “Наш Свят“– 0894379119 / 0893344539 –www.facebook/jujikids

Дядовата ръкавичка
2018-10-13 11:00 - 11:45 (Europe/Sofia) | Куклен театър, ul. Dragoman 4, Varna, 9000, Bulgaria
Кой не помни историята за онзи разсеян дядо, дето тръгнал за Златица, па си изгубил ръкавица?… Ето това ще му се случи отново на сцената на театъра.И отново в дядовата ръкавичка ще се вмъкнат малката мишчица Гризанка, Зайо Средногорски, Лисана, Вълчо, Мецана…
Актьорите ще разкажат тази приказка с много настроение, музика и песни.
В ръкавичката ще се намери място за всички и приказните горски герои ще са весели и щастливи.
Бъдете сред тях и се забавлявайте от сърце!
За деца над 3 години

от Елин Пелин
Творческа работа на актьорите: Евгения Василева, Гергана Господинова, Красимир Добрев, Емилия Петкова, Диана Стайкова
Сценография Адриана Добрева
Музикално оформление Светла Василева
В ролите:
Евгения Василева, Гергана Господинова, Красимир Добрев, Емилия Петкова, Диана Стайкова

Фестивал на Индия - Варна 2018
2018-10-13 10:00 - 2018-10-14 19:30 (Europe/Sofia) | Мол Варна ЕАД, Бул. Владислав Варненчик 186, Варна, 9009
За поредна година през есента морската столица ще се превърне в център на индийската култура и традиции. На 13 и 14 октомври (събота и неделя) търговско-развлекателният център на Мол Варна ЕАД ще бъде домакин на Четвъртото издание на придобилия вече популярност Фестивал на Индия – Варна 2018.
В продължение на два дни жителите и гостите на града ще могат да се докоснат до мистичната сила на Индия в поредица от цветни преживявания, преплитащи танци, музика, семинари и уъркшопове. Както винаги, в обособена Експо зона, организаторите на фестивала ще представят на гостите богата палитра от аюрведични продукти, чайове и храни от далечната страна. За почитателите на източната философия и грижа за здравето лекционна програма са подготвили учители не само от Индия, но и от Белгия, Германия, Великобритания и Румъния. От северната ни съседка ще пристигнат и едни от най-добрите изпълнителни на индийски национални танци.
Фестивалът ще посреща посетители от 10 до 19:30 часа, а за всички гости на изложението ще бъде организирана томбола.

Драматизация на детски приказки
2018-10-13 10:00 - 12:00 (Europe/Sofia) | Детски център Къщата На Бъдещето, ул. "Доктор Анастасия Железкова" 42, вх. Б, партер, Varna, 9000, Bulgaria
Драматизация на приказки
„Къщата на бъдещото“ Ви кани на съботна среща с приказките. Приказните герой ще помогнат на детето Ви да обогати активния си речник, мисленето и въображението си. Заедно с фантастичните същества и красивите принцеси ще развием умението на малчуганите да изградят представа за добро и зло. Помагаме им да се ориентират в пространството на приказния свят.
Очакваме Вашите записвания на тел: 0887 930302 до 11.10.2018 г.
Можете да потвърдите участието на Вашето дете като посочите в страницата на събитието, че ще присъствате.
Такса за участие на дете: 12 лв.
Подходящи участни са деца на възраст от 3 – 7 години.
„Ако искате децата ви да бъдат интелигентни, четете им приказки. Ако искате те да бъдат по-интелигентни, четете им повече приказки.“ – Алберт Айнщайн
Ето и ползите от четенето на приказки:
Обогатяват въображението на децата и културната грамотност
Въображението на децата е нещо уникално. То не е само в онези моменти, в които малките съчиняват свои истории и игри, въображението е ключов фактор в творческите им мисли и може да определи вида на образованието, кариерата и живота, който ще създадат.
Учат ги как да се изправят пред трудностите
Приказките са поучителни истории, които учат малки и големи на това как трябва да се изправят пред реалните трудности в живота. Те имат силна морална поука – борба между доброто и злото, любовта и загубата, а тези уроци учим още докато сме деца. Приказките помагат на децата да разберат доброто и злото, не чрез директно учение, а чрез импликации.
Приказките развиват умения за критично мислене
Друга полза за децата от четенето на приказки е възможността да развият своето критично мислене. Те виждат последствията от решенията на героите и научават, че това, което ще им се случи, зависи от избора им.
Не само, че приказките подготвят децата за обществото и взимането на морални решения, те ги учат как да се справят с конфликта в себе си. Историите учат малките как да се справят с безпокойството, което те все още не могат да обяснят. В много приказки главните герои са деца. Малките често намират някой приказен герой в себе си, който е успял да победи злото. Приказките предразполагат децата да споделят емоциите си.

Изложба на Икебана
2018-10-12 18:30 - 2018-10-16 19:00 (Europe/Sofia) | Фестивален и Конгресен Център, бул. Сливница № 2, Варна, 9000, Bulgaria
„Икебана – от вълшебството на миналото към предизвикателството на бъдещето”
Вход свободен.

На изложбите в рамките на 29-те дни на японската култура членовете на Сдружение за икебана „Сога” и Групата за икебана към читалище „Ясна поляна” – Варна, които са последователи на Училището „Согецу”, ще мобилизират цялата си креативност и ще покажат как красотата на цветята, внедрена в най-разнообразни и несвойствени материали, може да намери външно проявление.
Изложбата ще може да бъде посетена в София между 5ти и 10ти октомври в Галерия “България” и във Фестивален и конгресен център – Варна между 12ти и 16ти октомври.

ПИЛЕНЦЕТО И ПАТЕНЦЕТО
2018-10-12 18:00 - 18:30 (Europe/Sofia) | Детски център „Мама и Аз’, ул. Димитър Икономов 36, Varna, 9000, Bulgaria
📣 🎶 МУЗИКАЛНА ПРИКАЗКА „ПИЛЕНЦЕТО И ПАТЕНЦЕТО“ – 📆 12.ОКТОМВРИ, ⏰ 18:00 ч. 🎶📣
📢 Приятели, с настъпването на есента поставяме началото на нашата увлекателна поредица от музикални приказки. Първата от тях ще се проведе на 12 октомври, а заглавието, което ще Ви представим е „Пиленцето и патенцето“ от В. Сутеев. 📢
👉 Дата: 12.10.2018 г. /петък/;
👉 Начало: 18:00 ч.,
👉 Място: Детски център „Мама и Аз“ – Варна, партер
Вход: 5 лева.
❗ Подходящо за деца до 4-годишна възраст.
✍️ За участие е необходимо предварително записване на тел. 0885 355 606 и закупуване на билет. Броят на местата е ограничен

Живот без алергии
2018-10-09 18:30 - 20:30 (Europe/Sofia) | х-л Черно море, бул. Сливница 33, Варна, Bulgaria
Тема: Защо проблемите на червата и негативните емоции водят до алергии?
За първи път водещият лекар хомеопат с 20-годишна практика д-р Василка Юрукова представя първата си книга „Живот без алергии“ пред широката публика.
По време на срещата, тя ще изясни основните проблеми в лечението на алергичните заболявания, като коментира:
* връзката на хроничните инфекции на тялото с алергиите;
* кои емоции водят до алергични заболявания;
* как натрупването на токсини в тялото е свързано с появата на алергии;
* съвети за самопомощ и детокс чрез хомеопатични средства;
* кога алергиите не се влияят от лечение;
* какъв е правилният път за справяне с хранителните непоносимости.
Срещата с д-р Юрукова ще бъде интересна за всеки, който страда от стомашно-чревни проблеми, атопичен дерматит, уртикария, сенна хрема, астма, хранителни алергии и др. В повечето случаи такива пациенти са години наред на тежка терапия с медикаменти с много странични ефекти. Родителите на деца с подобни заболявания не трябва да пропускат възможността да зададат своите въпроси за справяне със заболяванията.
Само по време на лекциите ще имате възможност да закупите новата книга на д-р Юрукова на преференциална цена!
Очакваме Ви!
ВХОД СВОБОДЕН!

Сън в лятна нощ
2018-10-08 19:00 - 21:00 (Europe/Sofia) | Държавна Опера Варна, пл. Независимост 1, Варна, 9000, Bulgaria
Основна сцена
СЪН В ЛЯТНА НОЩ
мюзикъл по музика на Христо Йоцов
либрето и режисура Костадин Бандутов
диригент Ганчо Ганчев
с участието на Варненската детско-юношеска опера
Билети: 10, 12 лв.
БИЛЕТНИ КАСИ: пл. Независимост 1: понеделник-петък 9:00-13:30 и 14:30-20:00; събота 10:00–13:30 и 14:30-19:00 ч.; неделя 11:00-16:00, 052 665 022
ЗАЯВКИ: 052 669 680
С участието на Варненска детско-юношеска опера при Общински детски комплекс

Арт Ателие "Веселите джудженца"
2018-10-07 15:00 - 18:00 (Europe/Sofia) | ИНФО България, бул. "Владислав Варненчик" № 11, Варна, 9000, Bulgaria
НА 7-МИ ОКТОМВРИ, неделя от 15:00 и от 16:30 часа!
С ПРЕДВАРИТЕЛНО ЗАПИСВАНЕ, за да осигурим на дечицата нужните материали!
Уъркшоповете са за деца от 4-11 години и се провеждат в Езиков център Инфо България (в центъра на Варна), през уикенда, в часове удобни както за дечицата, така и за родителите. Всяко ателие ще има отделна тема, като децата получават рисунка на основа, върху която ще се учат да следват образи, линии и форми, а цветовите решения ще са техни.. Приложните ателиета ще са отново с предварителна тема и модел за изработване. Цената е 15 лв. с материалите, за приблизително два ученически часа. Предвиждат се и пакетни цени за месец. с отстъпка от цената.
Темата на предстоящото Ателие е „Веселите Джуджета“ (от моята приказна колекция) като заедно ще нарисуваме картичка, с размерите на тетрадка за улеснение на децата, която може да си сложите и в рамка, за детската стая, в картичката ще напишем наше съкровено вълшебно желание и ще си кажем: „Да се сбъдне!“ 🙂 ♥ С много настроение и забавни разговори през цялото време! 🙂 на 7 октомври от 15-16.30 часа. ОЧАКВАМ ВИ!
За записване и въпроси свързани със събитието, моля пишете тук! 🙂 или се обадете на 0894 609 607

Палачинкова неделя
2018-10-07 14:00 - 19:00 (Europe/Sofia) | Хатори, ул. Драгоман 9, Варна, Bulgaria
Иде първата неделя на октомври и настана време за шестата по ред Палачинкова неделя! Този път – микрофонът е твой, драги приятелю!!! 😉 Да, точно така – Палачинкова неделя, с караоке!!
♥ Ела, изпей песен и ще получиш безплатна овкусена палачинка по избор!!!
Нашите приятели:
♥ от Averi Beers помолихме да изберат, специално за събитието най-подходящите бири на пивоварната от Шотландия – Black Isle. Хареса ни фактът, че зърното за малца е собствено производство, а останалите суровини се набавят от съседни фермери ♥
♥ Десо / Deso Kasarov от Obicham MATE, заедно със своите помощнички да се погрижи да избереш най-подходящия за теб вид мате в топъл или студен вариант! – И ние обичаме мате!!! ♥
♥ от Carrots n’ Dates, Канада ни подариха специално за Палачинковата неделя рецепта от тяхното ново меню! ♥ Ще очакват мнението ни!
Палачинково меню в цени:
♥ 1 бр. палачинка – 3,00лв (вкл. овкусяване*)
♥ 4 бр. палачинки по избор – 10,00лв (вкл. овкусяване*)
* Сладко или солено овкусена палачинка – както ти харесва – без правила! Избери от предложенията на „бюфета за палачинкови добавки“!
♥ 1 бр. палачинка – специална (овкусена от нас) – 4,00лв
🙂 Ако донесеш бурканче с любимото си домашно сладко – ще бъде споделено с радост от всички присъстващи в момента!
🙂 Този път ще опиташ от нашето домашно сладко от сливи без захар по рецепта на баба Нели! ♥
🙂 Ако си по пижама ще получиш 10% отстъпка!!
Отново заедно на палачинки, сладки разговори, спонтанни танци…и любими песни! 🙂
Отново те очакваме – теб и твоето добро, неделно настроение!

Национално кръщене - Варна
2018-10-07 11:00 - 12:00 (Europe/Sofia) | Катедрален храм-паметник „Успение Богородично“, пл.Св.Св.Кирил и Методий №1, Varna, 9000, Bulgaria
Събитието във Варна е част от второто Национално кръщене, което Движение за национална кауза ДНК организира под патронажа на Патриарх Неофит! В него участват всички семейства от кампанията „Направи го за България“, регистрирали детето си, заченато 2017, на www.napravigo.bg
НАЦИОНАЛНО МАСОВО КРЪЩЕНЕ 2018 ВЪВ ВАРНА
Уважаеми родители-участници в кампанията „Направи го за България – 2“,
Националното масово кръщене през 2018г. във Варна ще се проведе в Катедрален храм „Успение Богородично“ на 7 октомври, неделя от 11:00 часа.
Благодарим Ви за доверието!

Лего Работилница
2018-10-07 11:00 - 12:00 (Europe/Sofia) | The Social Teahouse, ул. Преслав 53, Varna, 9000, Bulgaria
Есента дойде, стана прохладно и Лего работилниците намират отново своето място в Чайната, като част от детската ни програма.
Защо нашите Лего работилници са толкова интересни? Защото учат децата на работа в екип, креативно мислене, комуникационни умения и импровизация през любимата игра на поколения – конструкторите Лего. Запишете се чрез лично съобщение до The Social Teahouse, което съдържа името на детето, възрастта и телефон за контакт.
Темата ще бъде изненада, разбира се 🙂
Вход 5 лв./ дете
*Подходящо за деца над 4 години

Малки вълшебници
2018-10-07 11:00 - 11:45 (Europe/Sofia) | Куклен театър, ul. Dragoman 4, Varna, 9000, Bulgaria
Във всяка една държава, във всеки един град, във всеки един квартал, на всяка една улица живее поне един странен чичко, който не може да се усмихва. Той не обича да яде сладолед, да пуска хвърчила, да рита топка, да играе с деца, а още по-малко обича да разговаря със съседите си. За какво? За времето… да кажем. Той не обича нищо и никого и… май за това е сърдит. И може би ще си остане сърдит, ако някой ден, в неговия сив свят не започнат да се случват малки вълшебства…
„Малки вълшебници” е забавен разказ за обичта, добротата и желанието да променим света.
По мотиви на произведения на Джани Родари
Постановка: Вера Стойкова
Сценография: Свила Величкова
Музика: Христо Намлиев
В ролите:
Участват с авторски идеи: Красимир Добрев, Евгения Василева, Гергана Господинова, Боян Стоянов

Моливник декупаж
2018-10-07 10:00 - 13:00 (Europe/Sofia) | Чудните неща, ул. Солун 20, Varna, 9000, Bulgaria
Учебната година дойде, а с нея и сезонът на нашите детски работилнички 🙂
Магазин-работилничка Чудните неща кани своите малки приятели децата на първата за есенния сезон декупажна работилничка.
Заниманието на работилничката ще е декориране на моливник с техника художествен декупаж.
По време на нашата работилничка, децата ще научат техники които се прилагат в художествения декупаж и ще си направят чудесни моливници, в които ще могат да поставят своите химикали, моливи, фулмастри и др. през настоящата учебна година.
Материал на моливниците – дърво .
Работи се с акрилни бои на водна основа.
Заниманието е подходящо за деца над 5 години.
Група за заниманието е до 5 деца.
Цена 15 лв. с включени материали.
За двама членове на едно семейство цената е по 12 лв.
Продължителност 3 часа от 10:00 – 13:00ч.
* снимката е илюстративна
При интерес – пишете на страницата на магазина или позвънете на: 0877 446 823

НОЩ НА АНСАМБЛИТЕ
2018-10-06 19:30 - 22:00 (Europe/Helsinki) | Дворец на Културата и Спорта, 115 бул. Княз Борис I, Варна, 9000, Bulgaria
„НОЩ НА АНСАМБЛИТЕ“ С НОВО ИЗДАНИЕ ПРЕЗ 2018-ТА
След огромния успех на „Нощ на ансамблите“ 3 в София, Пловдив и Варна през ноември 2017г. с радост Ви съобщаваме, че предстои ново издание на спектакъла във Варна на 6 Октомври 2018г.
Събитието през 2017г. се радва на изключителен интерес от българската публика и спектаклите през ноември бяха разпродадени. В продажба бяха пуснати билети за извънредно издание на спектакъла на 2 май 2018 година в Зала 1 на НДК.
Сега с радост Ви съобщаваме, че предстои НОВО издание в Дворец на културата и спорта – Варна на 6 октомври 2018г.
Трите най – големи български фолклорни състава – емблеми в музикалното и танцовото ни изкуство – ансамбъл „Филип Кутев“, „Тракия“ и „Пирин“, ще стъпят на сцената на зала Конгресна отново, за да премерят сили в „Нощ на ансамблите“ 2018. Събитието е единствено по рода си, което на една сцена събира повече от 150 души в ритъма на истинска българска народна музика. Участниците ще сменят различни костюми от всички фолклорни области на България и ще излизат на сцената в няколко поредни надигравания. Зашеметяващото шоу на едни от най-добрите танцьори, певци и инструменталисти в България ще завладее варненци с красотата, динамиката и колорита на народния фолклор.

Сън в лятна нощ - благотворителен спектакъл
2018-10-06 19:30 - 21:00 (Europe/Sofia) | Младежки дом „Орбита“, бул. Цар Освободител 27, Varna, 9000, Bulgaria
Спектакъл „Сън в лятна нощ“ по комедийната пиеса на Уилям Шекспир, постановка Таня Гунчева.
С помощта на Асоциация „Да съхраним жената“, децата с проблеми в аутистичния спектър скоро ще имат свой център. Младите актьори на Арт център „Арлекин“ ще се включат в кампанията и ще предоставят всички събрани средства от спектакъла “ Сън в лятна нощ“ за създаване на дневен център за деца с разтройства в аутистичния спектър.

Вълшебствата на Зайн
2018-10-06 19:30 - 21:00 (Europe/Helsinki) | Фестивален и Конгресен Център, бул. Сливница № 2, Варна, 9000, Bulgaria
Вълшебствата на Зайн е магичен спектакъл като никой друг.
Подготвян повече от 7 години “Вълшебствата на Зайн“ ще Ви заплени и изпрати в свят, в който физичните закони отстъпват място на въображението и безсилни да разгадаете ефектите, които се случват на сцената, Вие ще се оставите да бъдете запленени от Магията и върнати обратно в детството. Свят, в който момичета плуват във въздуха, хора се разрязват на две и се възстановяват с щракването на пръсти, храсти разцъфват с рози само от повея на ветрило и ако се вслушате достатъчно силно ще можете да чуете мислите на човека до вас.

В своя спектакъл Зайн обединява невиждани досега в България гигантски, шеметни илюзии и загадъчен ментализъм, с който ще надникне директно във Вашето лично съзнание. Вълшебствата на Зайн е един пир за сетивата и стимул за ума на малки и големи. В продължение на час и половина ще видите над 30 зашеметяващи илюзии, което слага Вълшебствата на Зайн начело на всички балкански илюзионни спектакли като най-мащабният, правен досега от единствен илюзионист.
Спектакълът на се препоръчва за деца под 6 годишна възраст!
Първите 100 билета са с -10% отстъпка от редовната цена!

25-ГОДИШЕН ЮБИЛЕЙ НА КУКЛЕН ТЕАТЪР "ПАЛЕЧКО"
2018-10-06 17:30 - 19:00 (Europe/Sofia) | Фестивален и Конгресен Център, бул. Сливница № 2, Варна, 9000, Bulgaria
25-ГОДИШЕН ЮБИЛЕЙ НА КУКЛЕН ТЕАТЪР „ПАЛЕЧКО“

Портмоненца-шиене за деца
2018-10-06 17:00 - 19:00 (Europe/Sofia) | Лего Сити, ул. Мир 33, Варна, 9000, Bulgaria
Шиене за деца в ЛЕГО СИТИ
Дата: 06.10.2018г. /събота/ от 17:00ч до 19:00ч
Тема: Ярки плодови портмоненца.
Цена: 8 лв. Желателно е да се запишете предварително на телефон 0898591121

За всеки, който иска да се научи да шие и бродира. Урокът се провежда на руски и български език.

Народни танци за деца!
2018-10-06 16:30 - 18:30 (Europe/Sofia) | Детски център „Мама и Аз’, ул. Димитър Икономов 36, Varna, 9000, Bulgaria
Танцова школа „МЛАДОСТ“ открива танцов сезон 2018/2019 година.
Тренировките по народни танци за деца, в компанията на танцова школа „Младост“ стартират отново. Началото е 06.10.2018 г. /събота/ с начален час ⏰ 16:30 ч. и ⏰ 17:30 ч.
Мястото е спортна зала #FitBox, партерен етаж в Детски център „Мама и Аз“ – Варна.
👉 За повече информация: 📞 0895 092 345

Работилници "Шаренко"
2018-10-06 16:00 - 18:00 (Europe/Sofia) | Талант Лeнд, ул. Христина Морфова 10, Varna, 9000, Bulgaria
Тази есен в детски център „Талант Ленд“ отваря врати ателие „Шаренко“.
Каним деца от 7 години на творчески занятия с чудесния педагог Рени.
Очакват ви интересни занимания с различни техники:
1. Техники за рисуване – печат, с шаблони, колаж;
2. Техники за текстил – пачуърк, батик, тъкане;
3. Техники за работа с различни материали – глина, рисувано стъкло, апликация с природни материали.

Ателие ”Шаренко” е отворено за всички деца, които обичат да творят и да се забавляват. Неговото мото е: „Обучение чрез забавление“. Тук децата ще усвояват арт-техники от областта на изящните и приложни изкуства и ще създадат свои уникални произведения. Развивайки своето въображение и сръчност те ще се научат на търпение и постоянство, което допълнително ще им помогне в традиционните учебни дисциплини. Децата ще добият самочувствие и увереност след като видят какво са сътворили сами.
Записване на телефон: 0988-744-531
*** Предварително записване е задължително!✍️
Първият урок е на 6 октомври 16.00-18.00
Заповядайте да творим и мечтаем заедно!

3D Академия за деца
2018-10-06 13:00 - 16:00 (Europe/Sofia) | Innovator, ул. София 1, Varna, 9000, Bulgaria
Innovator стартира дългоочакваното 3D обучение „3D Академия за деца“ – на 6-ти Октомври ще имаме ден на отворените врати като всички деца и родители ще имат възможността да се запознаят с Innovator, с предстоящото обучение, с 3D технологиите, техните приложения, и да задават въпроси, ако имат такива. Също така, родителите ще имат възможността да запишат децата си на предстоящите курсове, които стартират този месец.
Предстоящото обучение се състои от четири занятия, които ще се проведат в четири последователни уикенда в съботен ден (обучението на 6-ти Октомври е напълно безплатно и не влиза в тези четири занятия). Обучението е за деца от 1-ви до 7-ми клас, които:
• Ще научат за приложенията на 3D технологиите в различните сектори;
• Ще се запознаят с основните етапи при изработване на 3D-принтиран обект;
• Ще се запознаят с техническите особености на FDM принтер (Prusa i3 MK3)
• Ще бъдат способни да разпознават и форматират файлове в подходящи формати за печат
• Ще се запознаят със софтуер за обработка на 3D модели и създаване на .gcode файл за печат.
• Ще участват в практическа задача с цел прилагане на наученото и ще могат самостоятелно да напечатат предварително зададен обект
• Ще бъдат способни да приложат основни техники за обработка на продуктите след печат
Обучението ще води лъчезарната Неджи!
Неджи се интересува от изкуство и дизайн още от най-ранна възраст. Завършва Математическата гимназия в град Варна, а по-късно учи архитектура в Кардиф където открива страстта си към параметричния дизайн и се увлича в света на комплексните геометрии. По време на престоя си в чужбина, Неджи работи в няколко лаборатории и създава свой собствен бранд: ЮСУФОВА. Участва в различни събития, изложения и занаятчийски панаири, представяйки своите продукти. Възползвайки се от свободата, която технологиите ѝ дават, сега тя обикаля света, като търси вдъхновение от различните народи, тяхната култура и традиции. В момента Неджи е част от екипа на Innovator и работи върху развитието на лабораториите на организацията.
*Събитието е организирано от Innovator.
**Събитието е напълно безплатно.
***Предстоящите курсове са платени, цените ще бъдат обявени скоро, като ще има възможност да се заплати на място по време на безплатното събитие на 6-ти.

Работилничка за бонбони
2018-10-06 13:00 - 14:00 (Europe/Sofia) | Lolipop България, бул. „Княз Борис I-ви“, № 36, Варна
Децата гледат процеса на готвенето на карамел и след това сами правят своите близалки и бонбони.
Получават една близалка и пликове с бонбони, които са направили.
Вашите разходи – 12 лв./дете
Продължителността на работилничката е 40-60 минути.
Работим с предварително записване, тъй като местата са ограничени!

Пишете ни във Facebook, обадете ни се по телефона +359 897 474 295 или елате на място в нашия магазин, Варна, Княз Борис I-ви 36. Очакваме ви!

Работилница за Билкови Бомби за Баня
2018-10-06 12:00 - 14:00 (Europe/Sofia) | Мол Варна ЕАД, Бул. Владислав Варненчик 186, Варна, 9009
От работилница ВИВ
ще научим дацата ви как да смесите естествени продукти така, че да получите АРОМАТНИТЕ БОМБИ, които експлоадират във вода. От кипящите балончета , дори, може да се появи вашето лично послание.
Какво ще получите:
– 9 бр. ароматни бомби по ваша рецепта– 35 гр;
– 1 бр. Ароматна бомба във форма на сърце с вградено лично послание;
– Полезни знания за натуралните съставки, от които ще сътворите бомбичките;
– Много минути, изпълнени със смях и забавления
Специална цена за гостите на Фермерски пазар – 10 лв.
Времетраене 90 мин.
Какво е „Билкова бомба за баня“
Билковите бомби за баня представляват бълбукащи соли, ухаят страхотно, цветни и интересни, направени единствено от естествени продукти и билки. Едно прекрасно забавление за сетивата и кожата, в което може да се потопите по специална ваша рецепта.
Тези бомбички превръщат водата в извор на радост и здраве.
Как се ползват „Билковите бомби за баня“:
Настанете се удобно. Поставете бомбата във дълбок съд с топла водата. Наследете се на прекрасните балончета, които ще се появят на повърхността. Потопете тялото или краката си във водата. Вдишайте дълбоко и се насладете на живия аромат, докато потъвате в газирано- хидратиращата смес. Сътворена от натурални съставки и масла, бомбата за баня е създадена да Ви поглези. Тя пречиства сетивата и ума Ви. Детоксикира тялото Ви. Обогатява, хидратира и омекотява кожата Ви. Чудесен помощник за справяне със първите симптоми на настинка и грип.

Кърмене - ползи и значение. Проблеми и решения.
2018-10-06 11:00 - 13:00 (Europe/Sofia) | Фестивален и Конгресен Център, бул. Сливница № 2, Варна, 9000, Bulgaria
Родителството е не само безкрайна радост, но и голяма отговорност. А кърменето е именно онази първа крачка, може би най-важната, към полагане на адекватна и отговорна грижа за здравето на детето.
Ако имаш въпроси свързани с кърменето, заповядай на Училище за родители „Моето дете“ във Фестивален и Конгресен Център Варна.
Нашият лектор д-р Пандалиева, ще те очаква, за да отговори на всички твои въпроси и за да ти даде увереността, че ще се справиш перфектно.
Какво сме ти подготвили:
Лекция 1. Кърмене – ползи и значение
– Какво даваме на бебето докато кърмим
– Пози на кърмене
Лекция 2 Кърмене – проблеми и решения
– Най-чести проблеми на кърменето
– Най-лесни и полезни решения
Лектор: д-р Пандалиева, педиатър
За първите 20, пристигнали на нашата лекция, сме приготвили специален подарък.
Традиционната ни томбола този месец също ще зарадва късметлийките сред вас.
Всички гости ще си тръгнат с традиционния комплимент – комплект списания „Моето дете“, „Журнал за Жената“, „National Geographic Kids“ и „Story“.
Нашите лекции са безплатни и не изискват предварително записване!
Очакваме те!

Лимонадена работилница
2018-10-06 11:00 - 12:00 (Europe/Sofia) | The Social Teahouse, ул. Преслав 53, Varna, 9000, Bulgaria
След успеха на Лимонадената работилница на фестивала в Карин Дом, пренасяме формата на топло в Чайната.
Децата ще опитват различните напитки със затворени/завързани очи и ще отгатват съставките в различните лимонади. След като отгатнат алое, лавандула, ягоди или какви още тайни съставки правят компания на лимоните, ще могат да си направят сами любимата лимонада и да отнесат рецептата у дома.
Работилницата е подходяща за деца на възраст 5-12 години. Ако желаете да запишете дете за работилницата, моля обадете се на тел. 0883 466114 – Мира – Феята на лимонадите.
Местата са ограничени.
// вход 5 лв.
